kalixlouiis/myanmar-wikipedia-corpus huggingface dataset:
ဗိုလ်ချုပ်အောင်ဆန်းအမှူး ပြုသော အာဇာနည် ခေါင်းဆောင်ကြီးများ လုပ်ကြံခံရပြီးနောက်တစ်နေ့ ၁၉၄၇၊ ဇူလိုင် ၂၀ တွင်ရန်ကုန်မြို့၊ ဆူးလေဘုရားအနီးရှိ ဖိုက်စကွဲယား (ယခု) မဟာဗန္ဓုလ ပန်းခြံ၌ နိုင်ငံတော်ဈာပနဗဟိုကော်မတီဝင် မြို့မ-ဦးသန်းကြွယ်သည် ကျောင်းသားနှင့်ပြည်သူတစ်သိန်းကျော်ကိုဦးဆောင်ပြီး "လူသတ်ဝါဒရှုတ်ချပွဲ" ကို စတင်ဦးဆောင် ကျင်းပခဲ့သည်။
Burmese Martyrs’ Day | History and Life ထိုနေ့သည် မြန်မာနိုင်ငံ၏ပထမဦးဆုံး အာဇာနည်နေ့ အခမ်းအနားဖြစ်သည်။
ဇူလိုင် ၁၉ ရက်ကို အာဇာနည်နေ့အဖြစ် နှစ်စဉ် အခမ်းအနားကျင်းပကြသည်။
နိုင်ငံ့ဝန်ထမ်းဘဝ နိုင်ငံတော် စီးပွားကုန်သွယ်ရေးအဖွဲ့ချုပ် (စပကသ) ဌာနချုပ် အထွေထွေ အတွင်းရေးမှူးချုပ် (ညွှန်ကြားရေးမှူးချုပ်) နှင့် ဥက္ကဋ္ဌ ( ပြည်ထောင်စုဝန်ကြီး) အဖြစ် ၁၉၄၈ခုနှစ် မှ ၁၉၆၃ခုနှစ် အထိ တာဝန်များကို ထမ်းဆောင်ခဲ့သူဖြစ်သည်။
ရန်ကုန်မြို့တော် မြူနီစီပယ်လူကြီး နှင့် ရန်ကုန်မြို့တော် မြူနီစီပယ်အုပ်ချုပ်ရေးကောင်စီ Rangoon Municipal Committee ဌာနမှူး၊၊ ဥက္ကဋ္ဌ အဖြစ် တာဝန်ယူခဲ့သည်။
ဗမာနိုင်ငံလုံးဆိုင်ရာ တောင်သူလယ်သမားများအစည်းအရုံး (ဗတလစ) ဌာနချုပ်၊ ရန်ကုန်ခရိုင် နှင့် ဟံသာဝတီခရိုင်တို့ တွင် ဦးစီး ဦးဆောင်ခဲ့သည်။
ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ်The Anti-Fascist People's Freedom League (ဖဆပလ) တွင် ၁၉၄၂ခုနှစ် မှ ၁၉၄၈ ခုနှစ်အထိ အဖွဲ့ဝင်၊ ဗဟိုဦးစီး ကော်မတီဝင် နှင့် ဖဆပလဌာနချုပ် ဗဟိုအမှုဆောင်ကော်မတီဝင်အဖြစ် ပါဝင်ဆောင်ရွက်ခဲ့သည်။
နိုင်ငံတော်အစိုးရက ပြည်သူပိုင်သိမ်းခဲ့ရာတွင် မြို့မ-ဦးသန်းကြွယ် ပိုင်ဆိုင်သော လယ်ဧက (၈၀၀) ကျော် ပြည်သူပိုင် အသိမ်းခံခဲ့ရသည်။
အိမ်ထောင်ရေး ၁၈.ဇူလိုင်လ.၁၉၅၃ ခုနှစ်တွင် ရန်ကုန်မြို့ ပုဇွန်တောင်မြို့နယ် ကရိလမ်း(ဗိုလ်မြတ်ထွန်း လမ်း) နေ ဟင်္သာတမြို့ ဆန်စက်ပိုင်ရှင် ဥက္ကလာဦး စေတီဘုရားတကာ ဦးဘဦး နှင့် ပေါင်းတည်မြို့ ဆန်စက်ပိုင်ရှင် ဒေါ်တင်လှ (ပန်းကန်စက်ဦးသော် ၏ညီမအရင်း) တို့၏သမီးဖြစ်သူ မြို့မကျောင်းသူဟောင်း ဒေါ်မြင့်မြင့်ဝင်း (ခေါ်) ဒေါ်အမာ နှင့် ထိမ်းမြားလက်ထပ်ခဲ့သည်။
ဒေါ်တင်လှသည် မြန်မာ့သမိုင်းတွင်ထင်ရှားသော ဆင်ဖြူရှင်မင်းနှင့် မြန်မာစစ်သူကြီး မင်းကြီးမဟာသီဟသူရ တို့၏ (၂) ဆက်မြောက် မြေးတော် ဖြစ်သည်။
ဇနီးဖြစ်သူမှာ ဗုဒ္ဓဘာသာကို အထူးကိုင်းရှိုင်း သော အမျိုးသမီးကောင်းတစ်ဦး ဖြစ်သည်။
ချမ်းသာကြွယ်ဝပြီး ဆွေကြီးမျိုးကြီးဖြစ်သော်လည်း မည်သူ့ကိုမျှ မောက်ကြွားဝင့်ဝါခြင်းမရှိ၊ မာန်မာနထားခြင်းမရှိ၊ ခြိုးခြံစွာကျင့်သုံးနေထိုင်၍ လှူသင့်လှူထိုက် ပေးသင့်ပေးထိုက်သူအား ရက်ရောစွာ ပေးကမ်းလှူဒါန်းတတ်သည်။
လူကြီး-လူငယ်မရွေး၊ ဆင်းရဲ-ချမ်းသာမရွေး၊ လူမျိုး-ဘာသာမရွေး လူအားလုံးကို မေတ္တာစိတ်ဖြင့် လှိုက်လှဲပျူငှာစွာ ဆက်ဆံပြောဆိုလေ့ရှိသည်။
အထူးသဖြင့် မြတ်ဗုဒ္ဓ ၏ အဆုံးအမ တရားတော်တို့ကို ပုံပြင်ဝတ္တုများဖြင့် သားသမီးများကိုသာမက ကျောင်းသား၊ ကျောင်းသူ၊ လူငယ်များအား မကြာခဏ ရှင်းလင်းပြောပြလေ့ရှိသည်။
ဘာသာရေးသာမက မြန်မာ့ယဉ်ကျေးမှု ဓလေ့ထုံးစံ များ၊ မျိုးချစ်စိတ်ဓာတ် မြင့်မားရေးဆိုင်ရာများ၊ လူမှုရေးဆက်ဆံရေးဆိုင်ရာ ဝတ္တရားများ၊ မေတ္တာ၊ ကရုဏာ၊ သည်းခံခြင်းနှင့် ကိုယ်ကျင့်သီလဆိုင်ရာများ ရှင်းလင်းသင်ပြလေ့ ရှိသည်။
မိုးကုတ်ဝိပဿနာ တရားကို ၁၉၈၀ ပြည့်နှစ် ခန့်မှ ကွယ်လွန်ချိန် ၂၂ စက်တင်ဘာ ၂၀၁၂ ထိ နှစ်ပေါင်း ၃၀ ကျော် ကျင့်ကြံအားထုတ်လျက်သော ဝိပဿနာယောဂီ ဖြစ်သည်။
မြို့မ-ဦးသန်းကြွယ် သည် ထေရဝါဒ ဗုဒ္ဓဘာသာ ကိုင်းရှိုင်းသူဖြစ်သည်။
အလွန်ရိုးသားဖြောင့်မတ်သူအဖြစ် နာမည်ကောင်း ရှိသည်။
ဆဋ္ဌမအကြိမ် သင်္ဂါယနာ ပွဲ အတွက် ကမ္ဘာအေးစေတီနှင့် မဟာပါသဏလိုဏ်ဂူတော်တို့ကို တည်ဆောက် ရာတွင် ဝန်ကြီးချုပ် ဦးနု နှင့်အတူ ဦးဆောင်ပါဝင်ခဲ့ပြီး ( ၃) နှစ် တိတိ အဓိဋ္ဌာန်ဖြင့် အသက်သတ်လွတ်စားခဲ့သည်။
၁၉၅၄-၁၉၅၆ ခုနှစ်တွင် ဆဋ္ဌမအကြိမ်သင်္ဂါယနာတင်ခြင်းကို အောင်မြင်စွာ ကျင်းပခဲ့ ရာတွင် ဝန်ကြီးချုပ် ဦးနု နှင့်အတူ ပါဝင် ဦးဆောင် ခဲ့သည်။
ဗိုလ်တစ်ထောင်ဘုရား ပြုပြင်ခဲ့ ရာတွင် ဝန်ကြီးချုပ် ဦးနု နှင့် ဥက္ကဋ္ဌကြီး ဆာဦးသွင်နှင့်အတူ ပါဝင် ဦးဆောင်ခဲ့သည်။
ဦးဗဆွေ ဦးစီး တည်ထား ကိုးကွယ်ခဲ့သော သင်္ဃန်းကျွန်းမြို့နယ်ရှိ ရန်မျိုးအောင်စေတီ တည်ဆောက်ရေး နှင့် ထီးတော်တင်လှူရေးတွင် ဝန်ကြီးချုပ် ဦးဗဆွေ နှင့်အတူ ပါဝင် ဦးဆောင်ခဲ့သည်။
မြို့မ-ဦးသန်းကြွယ် သည် အသက် ၅၉ နှစ် ၁၉၈၃ ခုနှစ် စက်တင်ဘာ ၂၂ ရက်တွင် ရန်ကုန်မြို့၌ ကွယ်လွန်ခဲ့သည်။
ဇနီး ဒေါ်မြင့်မြင့်ဝင်း (ခေါ်) ဒေါ်အမာ နှင့် သားသမီး ၄ ဦး ကျန်ရစ်ခဲ့သည်။
သားသမီးများမှာ ဒေါ် ခင်မာကြွယ်၊ ဦးဌေးကြွယ်၊ ဒေါ်မြမြသန်း၊ စာရေးဆရာ-မြန်မာ့သမိုင်းပညာရှင် ဦးမြင့်ကြွယ် (မြို့မ-မြင့်ကြွယ်) တို့ ဖြစ်ကြသည်။
ဓာတ်ပုံများ အဆိုအမိန့်များ ဒုတိယကမ္ဘာစစ်အတွင်းတို့ဗမာအစည်းအရုံးဝင် လူငယ်များအား မြို့မ-ဦးသန်းကြွယ် ဟောပြောဆုံးမလေ့ရှိသော သံပေါက် (၁၁) ချက် မိခင် ဖခင်၊ ကျေးဇူးရှင်၊ မြဲပင်နိစ္စ ချစ်ပါကြ။
နှမရင်းလို၊ ညီအကို၊ ကြည်ညိုရွှင်ပျ ကြင်နာကြ။
အများသူငါ၊ ဆက်ဆံရာ၊ ကိုယ်နှုတ်နှလုံးယဉ်ကျေးကြ။
မယားနှင့်လင်၊ စိတ်ပျော်ရွှင်၊ အစဉ်ထာဝရ ကြည်သာကြ။
မိတ်ဆွေရင်းချာ၊ ပေါင်းသောအခါ၊ သစ္စာဓမ္မ စောင့်ထိန်းကြ။
ဣန္ဒြေ သိက္ခာ၊ စောင့်စည်းပါ၊ လိုရာဆန္ဒ ဆင်ခြင်ကြ။
အားလုံးသတ္တဝါ၊ ကိုယ်ချင်းစာ၊ မေတ္တာဝေငှ၊ သနားကြ။
အတတ်ပညာ၊ သင်ကြားခါ၊ ကျင့်စာရိတ္တ၊ ကောင်းမွန်ကြ။
အများကောင်းရာ၊ သယ်ပိုးကာ၊ မြဲစွာလုံ့လ၊ ပြုပါကြ။
ပြည်သူ့ဥပဒေ၊ အထွေထွေ၊ ရိုသေစွာပ၊ လိုက်နာကြ။
လူမျိုးတွက်တာ၊ ကြုံကြိုက်လာ၊ ညီညာဖျဖျ၊ စွန့်စားကြ။
ဆက်စပ်လေ့လာရန် ပန်းကန်စက် ဦးသော် ပင်လုံစာချုပ် ဗိုလ်ချုပ်အောင်ဆန်း ဦးနု ဗကသ ဥက္ကဋ္ဌများ စာရင်း တကသ ဥက္ကဋ္ဌများ စာရင်း မြို့မ အထက်တန်းကျောင်း မြို့မ-မြင့်ကြွယ် ဒေါ်မြင့်မြင့်ဝင်း (ခေါ်) ဒေါ်အမာ ပြည်ထောင်စုနေ့ အာဇာနည်နေ့ ကိုးကား Category:မြန်မာ့နိုင်ငံရေးသမားများ Category:တို့ဗမာ အစည်းအရုံးဝင်များ Category:ဗကသ ခေါင်းဆောင်များ Category:ပထမ မြန်မာများ။
မြို့မ-မြင့်ကြွယ် (၁၄ ဧပြီ ၁၉၆၀–၂၆ ဇူလိုင် ၂၀၂၁) သည် စာရေးဆရာ၊သမိုင်းပညာရှင် နှင့် ကရာတေးသိပ္ပံ ကျောင်းအုပ်ဆရာကြီး တစ်ဦး ဖြစ်သည်။
မဟာပညာရေးဘွဲ့၊ မဟာဝံသယုဝပဏ္ဍိတဘွဲ့၊ အင်ဂျင်နီယာ ဒီပလိုမာဘွဲ့ များကို ရရှိခဲ့သည်။
၁၉၇၈ ခုနှစ်တွင် ဆိုရှိကိ ကရာတေး အသင်းတည်ထောင်သူနှင့် မြန်မာနိုင်ငံ၏ပထမဦးဆုံးသော ဂျပန်နိုင်ငံ JKA အသိအမှတ်ပြု ကရာတေး နည်းပြချုပ် ဖြစ်သည်။
ငယ်စဉ်ဘဝ အမည်ရင်းမှာ ဦးမြင့်ကြွယ် ဖြစ်သည်။
၁၉၆၀ ပြည့်နှစ် ဧပြီလ ၁၄ ရက် တွင် အဖ မြို့မ-ဦးသန်းကြွယ်(ပင်လုံစာချုပ်) နှင့် အမိ ဒေါ်အမာ (ခေါ်) ဒေါ်မြင့်မြင့်ဝင်းတို့မှ ရန်ကုန်တိုင်း ပုဇွန်တောင်မြို့နယ်တွင် မွေးဖွားခဲ့သည်။
ဗုဒ္ဓဘာသာ ဗမာလူမျိုး ဖြစ်သည်။
အလုပ်အကိုင် မြန်မာနိုင်ငံစာရေးဆရာအသင်းအဖွဲ့ဝင် ဖြစ်သည်။
၁၉၇၉ ခုနှစ်တွင် စာပေဆောင်းပါးများ‌စတင်ရေးသားခဲ့သည်။
ရန်ကုန်မြို့ မြို့မ အထက်တန်းကျောင်း တွင် တက်ရောက်ခဲ့သည့်အပြင် မြို့ မ ဟူ သော အမည်ကို ဂုဏ်ယူသောကြောင့် မြို့ မ-မြင့်ကြွယ် ဟူသော ကလောင်အမည် ကို ယူထားခြင်းဖြစ်သည်။
ယဉ်ကျေးမှု၊ လူ့အဖွဲ့အစည်းပညာရပ်၊ ကရာတေး၊ ဗုဒ္ဓဘာသာ၊ ပညာရေး တို့နှင့် ပတ်သက်သည့် မြန်မာစာပေဆိုင်ရာ စာတမ်း၊ စာအုပ်ပေါင်း (၁၅၀) ကျော်ကို မြန်မာဘာသာ အင်္ဂလိပ်ဘာသာဖြင့် ရေးသားပြုစုခဲ့သည်။
၁၉၇၈ ခုနှစ်တွင် ဆိုရှိကိ ကရာတေး အသင်းတည်ထောင်သူနှင့် နည်းပြချုပ် ဖြစ်သည်။
ကရာတေးသိပ္ပံ Institute of Karate ၏ ကျောင်းအုပ်ဆရာကြီးဖြစ်ခဲ့သည်။
ဂျူဒိုပညာကို အဖွဲ့ချုပ် Judo Federation ဖွဲ့စည်းပြီး ဆောင်ရွက်သကဲ့သို့ ကရာတေးပညာကိုလည်း အဖွဲ့ချုပ် Karate Federation အဖြစ် စနစ်တကျ ဖွဲ့စည်းဆောင်ရွက်သင့်ကြောင်း နိုင်ငံတော်အစိုးရသို့ စာဖြင့်လည်းကောင်း၊ ၁၉၈၁ ခုနှစ် ဇွန်လ ၈ ရက်နေ့ တွင် ကြေးမုံသတင်းစာမှ လည်းကောင်း စတင်ရေးသားအကြံပြုခဲ့သည်။
မြန်မာနိုင်ငံကရာတေးအဖွဲ့ချုပ် Burma Karate Federation စနစ်တကျ တရားဝင်ဖွဲ့စည်းဆောင်ရွက်သင့်ကြောင်း နိုင်ငံတော်အစိုးရသို့ စတင်ရေးသားအကြံပြုခဲ့ပြီး ၈ နှစ်နှင့် ၄ ရက်ကြာမှ ၁၉၈၉ ခုနှစ် ဇွန်လ ၁၂ ရက်တွင် "မြန်မာနိုင်ငံကရာတေးဒိုအဖွဲ့ချုပ်" (Myanmar Karatedo Federation) ကို နိုင်ငံတော်အစိုးရက တရားဝင်ဖွဲ့စည်းပေးခဲ့သည်။
thumb|Japan Karate Association chief instructor Masatoshi Nakayama ၏ အမှတ်တရ သဝဏ်လွှာကဒ်ပြား ၁၉၈၁ ခုနစ်တွင် ဦးမြင့်ကြွယ် ရေးသားပြုစုခဲ့သော ကရာတေး ဆိုင်ရာ သုတေသနကျမ်း Thesis: Kihon (基本, きほん), Kata (型 or 形), Kumite (組手) The 3 Ks process of Karate အား ဂျပန်ကရာတေး အသင်း (J.K.A 日本 空手 協会; Nihon Karate Kyokai ) ၏ နည်းပြချုပ် ဆရာကြီး မာဆာတိုရှိ နာကာရားမားက အသိမှတ်ပြု လက်ခံခဲ့သည်။
ဂျပန်ကရာတေး အသင်းမှ ကရာတေးနည်းပြဆရာအဖြစ် အသိမှတ်ပြုခဲ့သည်။
ကရာတေးအသင်းများကို ကျွန်းတောလမ်း စမ်းချောင်းမြို့နယ် တွင်လည်းကောင်း၊ ၃၅၃၊ မြို့မကျောင်းလမ်း အ.ထ.က(၂)ဒဂုံ မြို့ မကျောင်း ဒဂုံမြို့နယ် တွင်လည်းကောင်း၊ ခြံအမှတ်-၇၄ စီ အင်လျားလမ်း၊ ကမာရွတ်မြို့နယ်တွင်လည်းကောင်း၊ နိုင်ငံခြားဘာသာတက္ကသိုလ် ၏ နောက်ဘက်ရှိ အင်းလျားလမ်း ကမာရွတ်မြို့နယ်(ဦးဘဘကြီး) ခြံတွင်လည်းကောင်း၊ ရန်ကုန်ဆေးတက္ကသိုလ် (၁) လိပ်ခုံးခန်းမ ကမာရွတ်မြို့နယ်တွင်လည်းကောင်း၊ ခြံအမှတ်-၁၀၅ ဟယ်လပင်လမ်း (ယခု ပြည်ထောင်စုရိပ်သာလမ်း) ဒဂုံမြို့နယ် တွင်လည်းကောင်း၊ ခြံအမှတ်-၃၀ F အင်လျားလမ်း ကမာရွတ်မြို့နယ်တွင်လည်းကောင်း၊ ဘန်ကောက်မြို့တွင်လည်းကောင်း ၁၉၇၈ ခုနှစ်မှ ၂၀၁၅ ခုနှစ်အတွင်း တည်ထောင်ဖွင့်လှစ်ပို့ချခဲ့သည်။
ကျောင်းသားကျောင်းသူများ၊ လူငယ်များအား ဆိုရှိကိ တိုက်ခိုက်ရေးပညာများသာမက ဗုဒ္ဓဘာသာ၊ ယဉ်ကျေးမှု၊ ကိုယ်ကျင့်တရား၊ ကိုယ်ကျင့်တရားနှင့်သက်ဆိုင်သော လူ့ကျင့်ဝတ်ပညာ စသည်တို့ကိုလည်း ပြည်တွင်းပြည်ပတွင် စာတွေ့လက်တွေ့ ပူးတွဲပို့ချပေးခဲ့သည်။
ငွေကြေးချို့တဲ့သူများဆိုပါက အခမဲ့ ကရာတေးသင်ပေးခဲ့သည်။
One-on-one combat training, Two-on-one combat training, Three-on-one combat training, Hand-to-hand combat training, Ground fighting techniques (Street fighting techniques), Intensive combat training, Special bodyguard training, Personal security officer training များ ပြည်တွင်းပြည်ပတွင် ဖွင့်လှစ်ပို့ချခဲ့သည်။
Soshiki Karate 組織 空手 (松濤館) ကရာေတး: ကမၻာ့ တပ္မေတာ္ ကရာေတး Combative Training သင္တန္းမ်ား နွင့္ Powerful Combat Karate by Karate Myint Kywe ၿမိဳ႕မ ျမင့္ၾကြယ္ ( Myoma Myint Kywe ...Soshiki Karate 組織 空手 (松濤館) ကရာေတး: Today Combat Karate is popular martial arts of U.S. Army How about future of Karate! What is the future of my beloved Karate?Real traditional Karate 空手 and Myint Kywe 先生 - YouTube ရန်ကုန်တိုင်း ကရာတေး KUMITE (組手 空手 free sparring) championship ပထမဆု၊ စင်ကာပူနိုင်ငံ အာရှနိုင်ငံများ‌ဆိုင်ရာဗုဒ္ဓဘာသာ စာပေဆု၊ မြန်မာ့ယဉ်ကျေးမှုနှင့် အနုပညာဆိုင်ရာစာပေဆု၊ စာပဒေသာ ပထမဆု၊ သမိုင်းပါမောက္ခဆရာကြီး ဒေါက်တာသန်းထွန်း ၏ ဂုဏ်ထူးဆောင်စာပေဆု၊ စာပေဗိမာန်စာမူဆု များ‌ ရခဲ့သည်။
မြို့မကျောင်း(၇၅)နှစ်ပြည့်စိန်ရတု (၁၉၂၀-၁၉၉၅) နှင့် ၁၉၉၅ ခုနှစ် ရန်ကုန်တက္ကသိုလ် (၇၅)နှစ်ပြည့် စိန်ရတုပွဲ ကျင်းပခဲ့ရာတွင် သမိုင်းပညာရှင်တစ်ဦး အနေဖြင့် ပါဝင်ခဲ့သည်။
ရေးသားခဲ့သော ထင်ရှားသည့် စာအုပ်စာတမ်းအချို့မှာ မြန်မာ့ယဉ်ကျေးမှု အထူးမှတ်သားဖွယ်နှင့် လူငယ်ရေးရာ မှတ်စုများ မြို့မ ဆရာကြီး ဦးဘလွင် (သို့မဟုတ်) အမျိုးသားပညာရေးနိဒါန်းအစ မဟာမြန်မာတို့ ၏﻿ ရှေးဦးပထမအစ The Buddha (BC 623-BC 543) The Buddha (BC 623-BC 543), article by Myoma Myint Kywe Forgive and Love Each Other Forgive and Love Each Other Researched by- Myoma Myint Kywe, article by Myoma Myint Kywe Let's Meditate for Love, Peace and HappinessLet's Meditate for Love, Peace and Happiness, article by Myoma Myint Kywe About the Karate Parents and Children http://www.booksie.com/religion_and_spirituality/article/myoma_myint_kywe/parents-and-childre Metta is the BEST Metta is the best, article by Myoma Myint Kywe Today Combat Karate is popular martial arts of U.S. Army ပြည်ပခရီးများ နှင့် ဘာသာရေး ဆောင်ရွက်ချက် မြို့မ-မြင့်ကြွယ်သည် ၁၉၈၇ မှ ၂၀၁၅ ခုနှစ်အတွင်း စင်ကာပူ၊ တရုတ်ပြည်သူ့သမ္မတနိုင်ငံ၊ ဂျပန်၊ ဂျာမနီ၊ အင်္ဂလန်၊ ထိုင်း၊ ဖိလစ်ပိုင်၊ မလေးရှား၊ အင်ဒိုနီးရှား၊ တောင်ကိုရီးယား၊ နယ်သာလန် စသော နိုင်ငံများသို့ လှည့်လည် သွားရောက်ခဲ့သည်။
သင်တန်းများ တက်ရောက်ခဲ့သည်။
သင်တန်းများလည်း ပို့ချခဲ့သည်။
အထူးသဖြင့် ဗုဒ္ဓမြတ်စွာဘုရား၏ တရားတော်များကို ကိုယ်တိုင် လိုက်နာကျင့်ကြံခဲ့ပြီး၊ ပြည်တွင်း၊ ပြည်ပ၌လည်း မြန်မာ၊ အင်္ဂလိပ် နှစ်ဘာသာဖြင့် လူငယ်များအတွက် ဗုဒ္ဓဘာသာဆိုင်ရာ စာပေများကို ရေးသားဖြန့်ဖြူး ဟောပြောပို့ချခဲ့သည်။
မိသားစု ဖခင်ဖြစ်သူ မြို့မ-ဦးသန်းကြွယ်(ပင်လုံစာချုပ်) နှင့် အမိ ဒေါ်အမာ (ခေါ်) ဒေါ်မြင့်မြင့်ဝင်းတို့မှ မွေးဖွားခဲ့သည်။
မွေးချင်း မောင်နှမ ၄ ဦး(ဒေါ်ခင်မာကြွယ်၊ ဦးဌေးကြွယ်၊ ဒေါ်မြမြသန်း၊ ဦးမြင့်ကြွယ် (မြို့မ-မြင့်ကြွယ်)) တွင် အငယ်ဆုံးသား ဖြစ်သည်။
မြို့မ-ဦးသန်းကြွယ် သည် ဖက်ဆစ်ဆန့်ကျင်ရေး ပြည်သူ့လွတ်လပ်ရေးအဖွဲ့ကြီး ( ဖဆပလ)တွင် ၁၉၄၂ မှ ၁၉၄၈ အထိ အဖွဲ့ဝင်နှင့် အမှုဆောင်အဖြစ် ဦးဆောင် တာဝန်ယူပါဝင်သူ ဖြစ်သည်။
၁၉၄၇ ခုနှစ် ဖေဖော်ဝါရီ ၁၂ ရက်တွင် မြို့မ-ဦးသန်းကြွယ်သည် အမျိုးသားခေါင်းဆောင်ကြီး ဗိုလ်ချုပ်အောင်ဆန်း နှင့် အခြားတိုင်းရင်းသား ခေါင်းဆောင်များနှင့် အတူ ပင်လုံညီလာခံ တွင်လည်း ပါဝင် ဦးဆောင်ခဲ့သည်။
သူ၏ဖခင် မြို့မ-ဦးသန်းကြွယ် သည် တိုင်းပြည်နှင့် လူမျိုးအတွက် နိုင်ငံရေးဆောင်ရွက်ရာတွင် ဗိုလ်သန်းကြွယ်၊ သခင်သန်းကြွယ်၊ မြို့မ-ဦးသန်းကြွယ် (ပင်လုံစာချုပ်) အမည်ဖြင့် ထင်ရှားသည်။
အမိ ဒေါ်အမာ (ခေါ်) ဒေါ်မြင့်မြင့်ဝင်း၏ မိခင်မှာ ဒေါ်တင်လှ (ဝိုင်အမ်ဘီအေ နာယက၊၊ သမာဓိ မြို့ဝန်ပန်းကန်စက်ဦးသော် ၏ညီမအရင်း) ဖြစ်သည်။
ဒေါ်တင်လှ နှင့် ပန်းကန်စက်ဦးသော် တို့မောင်နှမ(၂) ဦးမှာ မြန်မာ့သမိုင်းတွင် ထင်ရှားသော ကုန်းဘောင်ခေတ် ဆင်ဖြူရှင်မင်းနှင့် စစ်သူကြီး မင်းကြီးမဟာသီဟသူရ တို့ ၏(၂)ဆက်မြောက်မြေးတော်များဖြစ်သည်။
တရုတ္ - ျမန္မာ ခ်စ္ၾကည္ေရး မြို့မ-မြင့်ကြွယ်သည် ၁၉၉၈ ခုနှစ်၊ ဇန်နဝါရီလ ၂၈ ရက်တွင် ဒေါ်ခိုင်ခိုင်ဝင်း နှင့် လက်ထပ်ခဲ့သည်။
မသော်တာဝင်း နှင့် မစုစုစံ ဟူ၍ သမီး ၂ ဦး ထွန်းကားခဲ့သည်။
ကွယ်လွန်ခြင်း မြို့မ-မြင့်ကြွယ်သည် ၂၀၂၁ ခုနှစ်၊ ဇူလိုင်လ ၂၆ ရက်တွင် ရန်ကုန်မြို့၊ လှိုင်မြို့နယ် နေအိမ်၌ ကိုဗစ် ၁၉ ဖြင့် ကွယ်လွန်ခဲ့သည်။
ဓာတ်ပုံများ ဆက်စပ်ဖတ်ရှုရန် ပန်းကန်စက် ဦးသော် မြို့မ-ဦးသန်းကြွယ်(ပင်လုံစာချုပ်) ဒေါ်အမာ (ခေါ်) ဒေါ်မြင့်မြင့်ဝင်း ကိုးကား http://www.booksllc.net/book.cfm?id=3442729 http://www.bornglorious.com/birthday/?ct=/m/04xn_&pd=04 http://factsanddetails.com/southeast-asia/Myanmar/sub5_5e/entry-3081.html http://m.lucywho.com/p17100511/burmese-historians/ http://missions.itu.int/~myanmar/04nlm/n041123.htm#Winners%20of%20Sarpay%20Beikman%20Manuscript%20Award%20announced . http://top-topics.thefullwiki.org/Burmese_historians http://www.myanmarbook.com/Default.asp?Action=mbcgtail&par=M-2199 ၁၉၇၂ ခုနှစ်ပထမအကြိမ် ပုံနှိပ်ထုတ်ဝေသော ပင်လုံညီလာခံ သမိုင်း စာအုပ် ၁၉၉၅ ခုနှစ်ရန်ကုန်တက္ကသိုလ် စိန်ရတု အထိမ်းအမှတ်စာအုပ် ၁၉၈၀ မေမြို့ချစ်ဆွေ ရေးသား ပြုစုခဲ့သော ဗိုလ်ချုပ်အောင်ဆန်း၏ လွတ်လပ်ရေး ကြိုးပမ်းမှု လစဉ်မှတ်တမ်း မြန်မာ့ယဉ်ကျေးမှု အထူးမှတ်သားဖွယ်နှင့် လူငယ်ရေးရာ မှတ်စုများ မြို့မ ဆရာကြီး ဦးဘလွင် (သို့မဟုတ်) အမျိုးသားပညာရေးနိဒါန်းအစ မဟာမြန်မာတို့ ၏﻿ ရှေးဦးပထမအစ ဦးဘိုးဆင့် ၏မြေးအရင်း၊ ဦးဘဦး + ဒေါ်တင်လှ (ဆင်ဖြူရှင်မင်းနှင့် မြန်မာစစ်သူကြီး မင်းကြီးမဟာသီဟသူရ[၁]တို့၏ (၂) ဆက်မြောက် မြေးတော်) တို့၏သား စာပြုအရာရှိ ဦးနေဝင်း B.A (History) ၁၉၇၄ ခုနှစ်တွင် ရေးသားပြုစုခဲ့သည့် Family pedigree chart (Genealogy research paper) မှတ်တမ်း မှတ်စုများ http://www.booksie.com/religion_and_spirituality/article/myoma_myint_kywe/the-buddha-%28bc-623bc-543%29 http://www.booksie.com/myoma_myint_kywe ပြင်ပလင့်ခ်များ စာရေးဆရာ မြို့ မ-မြင့်ကြွယ် ထေရဝါဒ ဗုဒ္ဓဘာသာ စာရေးဆရာ သမိုင်းပညာရှင် ဗုဒ္ဓ မြတ်စွာဘုရား စာရေးဆရာ သမိုင်းပညာရှင် မြို့ မ-မြင့်ကြွယ် သမိုင်းပညာရှင် မြို့ မ-မြင့်ကြွယ် မြို့ မ-မြင့်ကြွယ် မြန်မာနိုင်ငံ သမိုင်းပညာရှင်များ စာအုပ် 206 Most asked questions စာအုပ်၊ သမိုင်းပညာရှင် မြို့ မ-မြင့်ကြွယ် ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ ဂျာနယ်လစ်များ ကဏ္ဍ:မြန်မာ အားကစားသမားများ ကဏ္ဍ:မြန်မာ သမိုင်းပညာရှင်များ ကဏ္ဍ:မြန်မာ စာရေးဆရာများ။
ဇန်နဝါရီလ၊ (၄)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၄)ရက်မြောက် နေ့ရက် ဖြစ်သည်။
ယင်းတစ်နှစ်တာ ကုန်ဆုံးရန် ရက်ပေါင်း (၃၆၁) ရက် (ရက်ထပ်နှစ်ဖြစ်လျှင် (၃၆၂) ရက်) ကျန်သေးသည်။
ဖြစ်စဉ်များ ၁၇၆၂ – ဂရိတ်ဗြိတိန်သည် စပိန်နှင့် နေပယ်တို့ကို စစ်ကြေညာခဲ့သည်။
၁၈၆၅ – နယူးယောက်စတော့အိပ်ချိန်း၏ ပထမဆုံးအမြဲတမ်းဌာနချုပ်ကို နယူးယောက်မြို့၊ ဝေါလ်လမ်းအနီးတွင် ဖွင့်လှစ်ခဲ့သည်။
၁၈၉၆ – ယူးတားပြည်နယ်သည် အမေရိကန်ပြည်ထောင်စု၏ ၄၅ ခုမြောက် ပြည်နယ် ဖြစ်လာခဲ့သည်။
၁၉၄၈ – မြန်မာနိုင်ငံသည် ယူနိုက်တက်ကင်းဒမ်းထံမှ လွတ်လပ်ရေးရရှိခဲ့သည်။
၁၉၅၁ – ကိုရီးယားစစ်ပွဲ: တရုတ်နှင့် မြောက်ကိုရီးယားတပ်များသည် ဆိုးလ်မြို့ကို သိမ်းပိုက်ခဲ့သည်။
၁၉၅၉ – လူန ၁ သည် လအနီးသို့ ရောက်ရှိခဲ့သော ပထမဆုံး အာကာသယာဉ် ဖြစ်လာခဲ့သည်။
၁၉၇၄ – အမေရိကန်သမ္မတ ရစ်ချက် နစ်ကဆင်သည် ဝါးတားဂိတ် ဆီးနိတ်ကော်မတီ၏ သမ္မာန်စာဖြင့် အထောက်အထားများအား ပေးအပ်ရန်ကို ငြင်းဆိုခဲ့သည်။
၂၀၁၀ – ကမ္ဘာပေါ်တွင် အမြင့်မားဆုံးအဆောက်အဦး ခါလီဖာ မိုးမျှော်တိုက်ကို ဖွင့်လှစ်ခဲ့သည်။
၂၀၁၂ – မြန်မာနိုင်ငံသမ္မတ ဦးသိန်းစိန်သည် အဂ္ဂမဟာသရေစည်သူ၊ အဂ္ဂမဟာ သီရိသုဓမ္မဘွဲ့ရရှိခဲ့သည်။
မွေးဖွားသူများ ၁၉၄၉ – ညီစေမင်း၊ မြန်မာ အမျိုးသား စာရေးဆရာ (၂၀၂၁ ကွယ်လွန်) ကွယ်လွန်သူများ ၁၉၆၀ – အယ်လ်ဘတ် ကမူး၊ ပြင်သစ် အတွေးအခေါ်ပညာရှင်နှင့် စာပေနိုဘယ်ဆုရှင် (၁၉၁၃ မွေး) ပွဲတော်ရက်များ လွတ်လပ်ရေးနေ့ - ပြည်ထောင်စု သမ္မတ မြန်မာနိုင်ငံတော်၏ လွတ်လပ်ရေးနေ့ ပြင်ပလင့်ခ်များ Category:ရက်စွဲများCategory:ဇန်နဝါရီ။
ဖေဖော်ဝါရီလ၊ (၁၂)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၄၃)ရက်မြောက် နေ့ရက် ဖြစ်သည်။
ယင်းတစ်နှစ်တာ ကုန်ဆုံးရန် ရက်ပေါင်း (၃၂၂) ရက် (ရက်ထပ်နှစ်ဖြစ်လျှင် (၃၂၃) ရက်) ကျန်သေးသည်။
ဖြစ်စဉ်များ ၁၉၄၇ မြန်မာပြည် လွတ်လပ်ရေးအတွက် ပြည်မနှင့်တောင်တန်းဒေသ သွေးစည်းရေးအတွက် သမိုင်းဝင် ပင်လုံစာချုပ် ကို ရှမ်းပြည်နယ်တောင်ပိုင်း ပင်လုံမြို့တွင် ချုပ်ဆိုခဲ့သည်။
မွေးဖွားသူများ ကွယ်လွန်သူများ ၂၀၂၁– မြသွဲ့သွဲ့ခိုင်၊ ၂၀၂၁ မြန်မာနိုင်ငံဆန္ဒပြမှုအတွင်း ရဲတပ်ဖွဲ့မှ ပစ်ခတ်သော ကျည်ထိမှန် ကွယ်လွန် ပွဲတော်ရက်များ ပြည်ထောင်စုနေ့ - ပြည်ထောင်စု သမ္မတ မြန်မာနိုင်ငံတော်၏ ပြည်ထောင်စုနေ့ ပြင်ပလင့်ခ်များ Category:ရက်စွဲများCategory:ဖေဖော်ဝါရီ။
မတ်လ၊ (၂)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၆၁)ရက်မြောက် (ရက်ထပ်နှစ်ဖြစ်လျှင် (၆၂)ရက်မြောက်)) နေ့ရက် ဖြစ်သည်။
ယင်းတစ်နှစ်တာ ကုန်ဆုံးရန် ရက်ပေါင်း (၃၀၄) ရက် ကျန်သေးသည်။
ဖြစ်စဉ်များ ၁၉၆၂ – ဗိုလ်ချုပ်ကြီးနေဝင်း ဦးဆောင်သော တပ်မတော်သည် တော်လှန်ရေးကောင်စီ ကို ဖွဲ့စည်းကာ ဝန်ကြီးချုပ်ဦးနုဦးဆောင်သော ဖဆပလအစိုးရထံမှ အာဏာသိမ်းခဲ့သည်။
၂၀၁၇ – ရုရှားနိုင်ငံ၊ မော်စကိုမြို့၌ ကျင်းပသော ကွန်ဖရင့်၌ မော်စကိုဗီယမ်၊ Oganesson နှင့် Tennessine တို့ကို ဒြပ်စင်အလှည့်ကျဇယား၌ တရားဝင် ထည့်သွင်းခဲ့သည်။
၂၀၂၁ – ပြည်ထောင်စုလွှတ်တော် ကိုယ်စားပြုကော်မတီက တာဝန်ထမ်းဆောင်နိုင်သည့် အခြေအနေမရှိသော ဝန်ကြီးများနေရာတွင် ကိုယ်စားဆောင်ရွက်ရန် ယာယီပြည်ထောင်စုဝန်ကြီးများကို ခန့်အပ်တာဝန်ပေးခဲ့သည်။
၂၀၂၃ – တာတိုင် အစုအပြုံလိုက် သတ်ဖြတ်ခံရမှုတွင် မြန်မာတပ်မတော် (ကြည်း)တပ်ဖွဲ့ဝင်များသည် အရပ်သား ၁၇ ခန့်အား အစုအပြုံလိုက်သတ်ဖြတ်ခဲ့သည်။
မွေးဖွားသူများ ကွယ်လွန်သူများ ပွဲတော်ရက်များ တောင်သူလယ်သမားနေ့ - ပြည်ထောင်စု သမ္မတ မြန်မာနိုင်ငံတော်၏ တောင်သူလယ်သမားနေ့ ပြင်ပလင့်ခ်များ Category:ရက်စွဲများCategory:မတ်။
မတ်လ၊ (၂၇)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၈၆)ရက်မြောက် (ရက်ထပ်နှစ်ဖြစ်လျှင် (၈၇)ရက်မြောက်)) နေ့ရက် ဖြစ်သည်။
ယင်းတစ်နှစ်တာ ကုန်ဆုံးရန် ရက်ပေါင်း (၂၇၉) ရက် ကျန်သေးသည်။
ဖြစ်စဉ်များ ၁၉၄၅ – ဖက်ဆစ်ဂျပန်များကို မြန်မာနိုင်ငံမှ မောင်းထုတ်ရန်အတွက် စတင် တော်လှန်တိုက်ခိုက်သောနေ့ ဖြစ်သည်။
၁၉၉၀ – မြန်မာနိုင်ငံတွင် ပါတီစုံ အထွေထွေရွေးကောက်ပွဲကို ကျင်းပခဲ့ရာ၊ အမျိုးသား ဒီမိုကရေစီအဖွဲ့ချုပ်သည် မဲဆန္ဒနယ် ၄၄၇ နယ်၌ ဝင်ရောက်ယှဉ်ပြိုင်ခဲ့ရာ ၃၉၂ နယ်၌ အနိုင် ရရှိခဲ့သည်။
၂၀၂၀ – မြန်မာနိုင်ငံတွင် ကိုရိုနာဗိုင်းရပ်စ် ရောဂါ ၂၀၁၉ (COVID-19) ရောဂါပိုး ကူးစက်ခံထားရသူ နှစ်ဦးကို ရန်ကုန်မြို့နှင့် မန္တလေးမြို့တို့တွင် ထပ်မံ တွေ့ရှိခဲ့ပြီး အတည်ပြုလူနာ ၅ ဦး ဖြစ်လာခဲ့သည်။
၂၀၂၁- စစ်တပ်မှ ငြိမ်းချမ်းစွာ ဆန္ဒပြနေသော ပြည်သူများအား လူမဆန်စွာ ပစ်ခတ်ရာ လူပေါင်း ၁၀၀ ကျော်သေဆုံးခဲ့ရသည်။
မွေးဖွားသူများ ၁၉၄၆ – မိုက်ကယ် အဲရစ်၊ ကျူးဘား-အင်္ဂလိပ် လူမျိုး စာရေးဆရာနှင့် ပါမောက္ခ (၁၉၉၉ ကွယ်လွန်) ကွယ်လွန်သူများ ၁၉၉၉ – မိုက်ကယ် အဲရစ်၊ ကျူးဘား-အင်္ဂလိပ် လူမျိုး စာရေးဆရာနှင့် ပါမောက္ခ (၁၉၄၆ မွေး) နေ့ထူးနေ့မြတ်များ မြန်မာ့တပ်မတော်နေ့ (ယခင် ဖက်ဆစ်တော်လှန်ရေးနေ့) – ပြည်ထောင်စု သမ္မတ မြန်မာနိုင်ငံတော် ပြင်ပလင့်ခ်များ Category:ရက်စွဲများCategory:မတ်။
မေလ၊ (၅)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၁၂၅)ရက်မြောက် (ရက်ထပ်နှစ်ဖြစ်လျှင် (၁၂၆)ရက်မြောက်)) နေ့ရက် ဖြစ်သည်။
ယင်းတစ်နှစ်တာ ကုန်ဆုံးရန် ရက်ပေါင်း (၂၄၀) ရက် ကျန်သေးသည်။
ဖြစ်စဉ်များ ၂၀၂၁ - အမျိုးသားညီညွတ်ရေးအစိုးရသည် ပြည်သူ့ကာကွယ်ရေးတပ်မတော်ကို ဖွဲ့စည်းလိုက်သည်။
ပြည်သူ့ကာကွယ်ရေးတပ်မတော်ဖွဲ့စည်းကြောင်းကြေညာ။
၅ မေ ၂၀၂၁ ၂၀၂၃ - ရှန်ဟိုင်းပူးပေါင်းဆောင်ရွက်မှုအဖွဲ့ (Shianghai Cooperation Organisation, SCO) သည် မြန်မာနိုင်ငံအား ဆွေးနွေးဖက်နိုင်ငံအဖြစ် ခွင့်ပြုခဲ့ပြီး၊ နားလည်မှု စာချွန်လွှာကို အိန္ဒိယနိုင်ငံဆိုင်ရာ မြန်မာသံအမတ်ကြီး ဦးမိုးကျော်အောင်နှင့် ရှန်ဟိုင်းပူးပေါင်းဆောင်ရွက်မှုအဖွဲ့ (SCO) ၏ အထွေထွေအတွင်းရေးမှူးချုပ် Mr. Zhang Ming တို့မှ ၅-၅-၂၀၂၃ ရက်တွင် လက်မှတ် ရေးထိုးခဲ့သည်။
မွေးဖွားသူများ ၁၉၅၈ – ချိုထွန်းအောင်၊ အငြိမ်းစားဗိုလ်မှူးချုပ် နှင့် သံအမတ်ကြီး (၂၀၂၅ ကွယ်လွန်) ၁၉၉၄ – သိန်းဇော်၊ မြန်မာလူမျိုး ဘောလုံးသမား ကွယ်လွန်သူများ ၁၈၂၁ – နပိုလီယန်၊ ပြင်သစ်လူမျိုး ဗိုလ်မှူးကြီးနှင့် ဧကရာဇ် (၁၇၆၉ မွေး) ပွဲတော်ရက်များ မီးသတ်တပ်ဖွဲ့နေ့ - ပြည်ထောင်စုသမ္မတမြန်မာနိုင်ငံတော်၏ မီးသတ်တပ်ဖွဲ့နေ့ ဖြစ်သည်။
မေလ၊ (၈)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၁၂၈)ရက်မြောက် (ရက်ထပ်နှစ်ဖြစ်လျှင် (၁၂၉)ရက်မြောက်)) နေ့ရက် ဖြစ်သည်။
ယင်းတစ်နှစ်တာ ကုန်ဆုံးရန် ရက်ပေါင်း (၂၃၇) ရက် ကျန်သေးသည်။
ဖြစ်စဉ်များ ၁၆၀၀ ခုနှစ် မတိုင်မှီ ၄၅၃ ဘီစီ – နွေဦးနှင့် ဆောင်းဦးခေတ်: ကျင်းနိုင်ငံတွင်းရှိ အိမ်တော်များကြား စစ်ပွဲများ ဖြစ်ပွားခဲ့ပြီး ကျောင်အိမ်တော်(House of Zhao)သည် ရှီအိမ်တော်(House of Zhi) ကို ကျင်းယန်တိုက်ပွဲတွင် ရှုံးနိမ့်စေခဲ့သည်။
၄၁၃ – ဧကရာဇ် ဟိုနိုရီးယပ်စ် သည် ဗစ်စီဂေါ့သ် တို့၏ လုယက်ဖျက်ဆီးခြင်းကို ခံရသော အီတလီပြည်နယ်များဖြစ်သည့် တူးရှား၊ ကန်ပါးနီးယား၊ ပိုင်စီနမ်၊ ဆမ်နီယမ်၊ အာပူလီယာ၊ လူစီယားနား နှင့် ကာလာဘရီးယား တို့အား အခွန်သက်သာခွင့် အမိန့်တော်ပြန်တမ်းအား လတ်မှတ်ရေးထိုးခဲ့သည်။
၅၈၉ – ပထမမြောက် ရပ်စ်ကာရက်ဒ်သည် တတိယမြောက် တိုလေဒိုကောင်စီကို ဖွင့်လှစ်ခဲ့ပြီး စပိန် ဗစ်စီဂေါ့သစ်တို့အား ကက်သလစ် အသင်းတော်သို့ ဝင်ရောက်စေခဲ့သည်။
၁၃၆၀ &ndash အင်္ဂလန်နိုင်ငံမှ တတိယမြောက် အက်ဒွပ်ဘုရင်နှင့် ပြင်သစ်နိုင်ငံမှ ဒုတိယမြောက် ဂျွန်ဘုရင်တို့အကြား ဘရီတီနီ စာချုပ်p118 Hersch Lauterpacht, "Volume 20 of International Law Reports, Cambridge University Press, 1957, ၁၄၂၉ – ဂျုန်းအော့အတ် သည် အော်လီယန်းမြို့အား လုပ်ကြံသိမ်းပိုက်ခြင်းမှ ကယ်တင်ခဲ့ပြီး နှစ်တစ်ရာစစ်ပွဲ၏အရှိန်ကို အပြောင်းအလဲဖြစ်စေခဲ့သည်။
၁၄၅၀ – ဆဋ္ဌမမြောက် ဟင်နရီဘုရင်အား ကန်တစ်ရှ်မန်း ပုန်ကန်မှု ဖြစ်ပွားခဲ့သည်။
၁၅၁၆ – ထရင်း ဒိုင်း(Trịnh Duy) ဦးဆောင်သော ဘုရင့်အစောင့်တပ်ဖွဲ့သည် ဧကရာဇ် လီတောင်း(Lê Tương)အား လုပ်ကြံခဲ့ပြီးထွက်ပြေးခဲ့ရာ မြို့တော် တန်လောင်Thăng Longမှာ ကျဆုံးခဲ့ခြင်း မရှိပေ။
၁၅၄၁ – စပိန် စူးစမ်းရှာဖွေရေးသမား ဟာနန်ဒို ဒီ ဆော်တိုသည် ယနေ့ခေတ် ဝေါလ်မြို့၊ မစ္စစ္စပီပြည်နယ် အနီးတွင် ရပ်တန့်ခဲ့ပြီး မစ္စစ္စပီမြစ်ကြီးအား တွေ့မြင်ခဲ့သည်။
(ထိုမြစ်သည် စပိန်တို့အတွက် ၁၅၁၉ ခုနှစ် အလန်ဆို အာဗာရပ်ဇ် ဒီ ပီနီဒါ ပေးခဲ့သော အမည်ဖြစ်သည့် Río de Espíritu Santo ဟု နာမည်တွင်ခဲ့သည်။
၁၉၀၁–လက်ရှိ ၂၀၂၅ – ၂၀၂၅ ခုနှစ် ပုပ်ရဟန်းမင်းကြီး ရွေးချယ်တင်မြှောက်ပွဲမှ ကာဒီနယ် ရောဘတ်ပရီဗို့စ် အား ပုပ်ရဟန်းမင်းကြီး လီယို ၁၄ ဘွဲ့ဖြင့် ရိုမန်ကက်သလစ်အသင်းတော် ၏ ၂၆၇ ပါးမြောက် ပုပ်ရဟန်းမင်းကြီးအဖြစ် ရွေးချယ်တင်မြှောက်ခဲ့သည်။
မွေးဖွားသူများ ကွယ်လွန်သူများ ပွဲတော်ရက်များ ကမ္ဘာ့ကြက်ခြေနီနေ့ - ကမ္ဘာ့နိုင်ငံ အားလုံး၏ ကမ္ဘာ့ကြက်ခြေနီနေ့ ဖြစ်သည်။
ကိုးကား ပြင်ပလင့်ခ်များ Category:ရက်စွဲများCategory:မေ။
အောက်တိုဘာလ၊ (၁)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၂၇၄)ရက်မြောက် (ရက်ထပ်နှစ်ဖြစ်လျှင် (၂၇၅)ရက်မြောက်)) နေ့ရက် ဖြစ်သည်။
ယင်းတစ်နှစ်တာ ကုန်ဆုံးရန် ရက်ပေါင်း (၉၁) ရက် ကျန်သေးသည်။
ဖြစ်စဉ်များ မွေးဖွားသူများ ကွယ်လွန်သူများ ပွဲတော်ရက်များ ပြည်သူ့ရဲတပ်ဖွဲ့နေ့ - ပြည်ထောင်စု သမ္မတ မြန်မာနိုင်ငံတော်၏ ပြည်သူ့ရဲတပ်ဖွဲ့နေ့ ဖြစ်သည်။
ပြင်ပလင့်ခ်များ Category:ရက်စွဲများCategory:အောက်တိုဘာ။
ဒီဇင်ဘာလ၊ (၂၅)ရက်နေ့ သည် ဂရီဂေါရီးယန်းပြက္ခဒိန်အရ တစ်နှစ်တာ၏ (၃၅၉)ရက်မြောက် (ရက်ထပ်နှစ်ဖြစ်လျှင် (၃၆၀)ရက်မြောက်)) နေ့ရက် ဖြစ်သည်။
ယင်းတစ်နှစ်တာ ကုန်ဆုံးရန် ရက်ပေါင်း (၆) ရက် ကျန်သေးသည်။
ဖြစ်စဉ်များ မွေးဖွားသူများ ကွယ်လွန်သူများ ပွဲတော်ရက်များ ခရစ္စမတ်နေ့ - ခရစ်ယာန်ဘာသာဝင်များ အထွတ်အမြတ်ကျင်းပရာ ခရစ်တော်၏ မွေးနေ့ ဖြစ်သည်။
ပြင်ပလင့်ခ်များ Category:ရက်စွဲများCategory:ဒီဇင်ဘာ။
ပထမအကြိမ် - မနန်းစိုး၊ မနန်းစံ (၁၉၇၁ ခုနှစ် ဇူလိုင်လ ၇ ရက်နေ့) ရန်ကုန်မြို့ ဒုတိယအကြိမ် - အေးအေးငြိမ်း၊ အိအိငြိမ်း (၁၉၉၃ ခုနှစ်) ရန်ကုန်မြို့ တတိယအကြိမ် - မိုးပပမောင်၊ မိုးပပအောင် တင်ပဆုံအရိုးကွင်းဆက် (၂၀၀၂ ခုနှစ်) မန္တလေးမြို့ စတုတ္ထအကြိမ် - မစိုပြေလင်း၊ မစိုပြေဝင်း (၂၀၀၉ ခုနှစ်) ရန်ကုန်မြို့ ပဉ္စမအကြိမ် - မအင်ကြင်းခိုင်၊ မအင်ကြင်းလှိုင် (၂၀၁၁ ခုနှစ်)ရန်ကုန်မြို့ ဆဋ္ဌမအကြိမ် - ရန်ကင်း ၊ ရန်ရှင်း (၂၀၁၁ ခုနှစ်) ရန်ကုန်မြို့ သတ္တမအကြိမ် - အောင်ခန့်ကျော် ၊ အောင်မြတ်ကျော် တင်ချင်းဆက် (၂၀၁၂ ခုနှစ်) မန္တလေးမြို့ အဋ္ဌမအကြိမ် - ရင်ချင်းဆက် ? ၊ ? (၂၀၁၃ ခုနှစ်) ရန်ကုန်မြို့ စိုပြေဝင်း၊ စိုပြေလင်း ရင်ချင်းဆက် အမြွှာညီအစ်မနှစ်ယောက်ကို ၂၀၀၉ ခုနှစ် အောက်တိုဘာလ ၁၀ ရက်နေ့တွင် ခွဲစိပ်မှုပြုလုပ်ခဲ့ပြီး ညီမအငယ်ဖြစ်သူ စိုပြေလင်းမှာ ၂၀၁၀ ပြည့်နှစ် ဇူလိုင်လ ၁၅ ရက်နေ့ ညနေပိုင်းတွင် ကျောက်ကပ်ရောင်‌ေဝဒနာဖြင့် သေဆုံးသွားခဲ့ခြင်းဖြစ်သည်။
၂၀၀၉ ခုနှစ် ဇန်နဝါရီလ ၂၅ ရက်နေ့က တနင်္သာရီတိုင်းဒေသကြီး လောင်းလုံမြို့နယ်တွင် မွေးဖွားခဲ့သည့် မအင်ကြင်းခိုင်နှင့် မအင်ကြင်းလှိုင် ရင်ချင်းဆက်အမြွှာအား ၂၀၁၁ ခုနှစ် နိုဝင် ဘာလ ၉ ရက်နေ့က ခွဲစိပ်ခဲ့သည်။
ရန်ကုန်ကလေးဆေးရုံကြီး၊ တိုးချဲ့ဆောင်တွင် နိုဝင်ဘာလ ၉ ရက်နေ့၊ နံနက် ၆ နာရီ ၅၀ မိနစ်တွင် ခွဲစိပ်မှု စတင်ပြင်ဆင်ခဲ့ပြီး နံနက် ၉ နာရီ ၁၀ မိနစ် တွင် ပါမောက္ခဒေါက်တာထူးဟန် က စတင်ခွဲစိပ်ပေးခဲ့ရာ နံနက် ၁၀ နာ ရီ ၁၁ မိနစ်တွင် သီးခြားစီခွဲထုတ်နိုင်ခဲ့သည်။
Home - Eleven Media Group ကိုးကား ကဏ္ဍ:မြန်မာနိုင်ငံရှိ ကျန်းမာရေး ကဏ္ဍ:မြန်မာနိုင်ငံ၏ သမိုင်း။
မြန်မာနိုင်ငံအမျိုးသား လူ့အခွင့်အရေးကော်မရှင် (, အတိုကောက် MNHRC) သည် အဖွဲ့ဝင် ၁၁ ဦးပါဝင်သော လွတ်လပ်သည့် အမျိုးသားအဆင့် လူ့အခွင့်အရေး ကော်မရှင်အဖွဲ့တစ်ခု ဖြစ်သည်။
သမိုင်းကြောင်း နအဖလက်ထက် မြန်မာနိုင်ငံ အမျိုးသား လူ့အခွင့်အရေးကော်မတီကို နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ ဥက္ကဋ္ဌရုံး၏ ၂၁-၄-၂၀၀၀ ရက်စွဲပါ စာအမှတ် ၁၄၂/နယက (ဥ) နဝတ၊ ပြည်ထဲရေးဝန်ကြီးဌာန၏ ၂၆-၄-၂၀၀၀ ရက်စွဲပါ စာအမှတ်၊ ၁၀၀၊ မလက (၁)/ပထရ အရ ပြည်ထောင်စုဝန်ကြီးများ၊ ဒုတိယဝန်ကြီးများ၊ ဒုတိယ ရှေ့နေချုပ်နှင့် ညွှန်ကြားရေးမှူးချုပ်များ ပါဝင်သည့် ပုဂ္ဂိုလ် (၁၅) ဦးဖြင့် ဖွဲ့စည်းခဲ့သည်။
ဦးသိန်းစိန်လက်ထက် ယင်းနောက်ပြည်ထောင်စုသမ္မတ မြန်မာနိုင်ငံတော် ပြည်ထောင်စုအစိုးရအဖွဲ့က မြန်မာနိုင်ငံ အမျိုးသားလူ့အခွင့်အရေးကော်မရှင်ဖွဲ့စည်းခြင်း ကို အမိန့်ကြော်ငြာစာအမှတ် (၃၄/၂၀၁၁) ဖြင့် ၂၀၁၁ ခုနှစ်၊ စက်တင်ဘာလ (၅)ရက်နေ့ တွင် ပြည်ထောင်စုအစိုးရအဖွဲ့၏ အတွင်းရေးမှူး ဖြစ်သူ ဦးတင်မျိုးကြည်မှ အစိုးရအဖွဲ့၏ အမိန့်အရ ထုတ်ပြန်ကြေညာခဲ့သည်။
မြန်မာ့အလင်းသတင်းစာ (၆.၉.၂၀၁၁) မြန်မာနိုင်ငံ အမျိုးသား လူ့အခွင့်အရေး ကော်မရှင် ခိုင်မာစွာရေရှည်ရပ်တည်နိုင်ရေးအတွက် မြန်မာနိုင်ငံ အမျိုးသား လူ့အခွင့်အရေး ကော်မရှင် ဥပဒေကြမ်းကို ၂၀၁၂ ခုနှစ်တွင် စတင်ရေးဆွဲခဲ့သည်။